**PAKKUMISKUTSE**

**Automaatse tulekahjusignalisatsiooni süsteemi (ATS) hooldusteenus**

Paide Linnavalitsus kutsub teid osalema pakkumuse esitamisel Roosna-Allikul, Paide linnale kuuluvate hoonete Roosna-Alliku Teeninduskeskus, Viisu lasteaed ja Viisu Rahvamaja ATS süsteemide hooldusteenuse osutamiseks.

**Hankija nimi ja kontaktandmed:** Paide Linnavalitsus, 77000246, Keskväljak 14, Paide, 72711. Tel: 38 38 600, 50 44 128, e-post: paide@paide.ee

**Pakkumusi ootame:**

1. ATS seadmete plaanilise hoolduse maksumusele;
2. Erakorralise hoolduse maksumusele (väljakutse 1 tunni maksumus)

Pakkumuse esitamise tähtaeg **19. november 2018 kell 10.00.**

Pakkumused esitada digitaalselt e-posti aadressile paide@paide.ee.

Pakkumus peab olema digitaalselt allkirjastatud selleks õigustatud isiku poolt.

Küsimuste korral, palume pöörduda Peeter Saldre poole tel 50 44 128, peeter.saldre@paide.ee.

Eelneval kokkuleppel kontaktisikuga saab tutvuda objektidega aadressil: Roosna-Alliku alevik, Pargi tn 10, kontaktisik Peeter Saldre, 50 44 128.

1. **Nõuded Pakkumusele**
	1. Pakkumust esitades peab pakkuja lähtuma pakkumuses toodud tingimustest. Tähtajast hiljem esitatud pakkumusi läbi ei vaadata.
	2. Pakkumus esitada iga objekti kohta eraldi.
	3. Pakkumus peab olema jõus vähemalt 60 kalendripäeva pakkumise esitamise tähtajast.
2. **Nõuded pakkujale**
	1. Pakkuja ei tohi olla pankrotis ega likvideerimisel, tema äritegevus ei tohi olla peatunud ning tema suhtes ei tohi olla algatatud sundlikvideerimist ega muud sellesarnast menetlust.
	2. Pakkujal ei tohi olla riiklike ega kohalike maksude ajatamata maksuvõlga pakkumuse esitamise päeva seisuga.
	3. Pakkuja peab omama majandustegevusteadet tuleohutuse alal, tuleohutuse projekteerimine, kontrollimine, hooldamine.
	4. Pakkuja esitab koos pakkumusega kinnituse hoolduslepingu tingimuste täieliku nõustumise kohta.
3. **Pakkumuse hindamine**
	1. Pakkumuse hindamisel lähtutakse madalamast hinnast.
	2. Leping sõlmitakse pakkumuse esitajaga, kelle pakkumus tunnistatakse edukaks pakkumuseks madalamast hinnast lähtudes.
4. **Hooldepingu eeldatav maksumus ja tähtaeg**
	1. Hooldelepingu eeldatavaks maksumuseks ühe objekti kohta on 1500,00 eurot ilma käibemaksuta.
	2. Hooldelepingu tähtaeg on 5 aastat.
5. **Kõigi pakkumuste tagasilükkamine**

 Hankija jätab endale õiguse kõigi vastavaks tunnistatud hinnapakkumiste tagasilükkamiseks:

* Juhul, kui pakutav hind ületab hankelepingu eeldatavat maksumust ilma käibemaksuta.
* Juhul kui hankijast olenemata põhjustel muutunud asjaoludest tingituna on hankelepingu sõlmimine muutunud ebatõenäoliseks.
1. **Hooldepingu täitmise tähtaeg**
	1. Hooldelepingu täitmise tähtaeg on **01. detsember 2018 - 01. detsember 2023**

**Lisa**

Hooldeleping